Так, я кепскі матэматык і эканаміст, але маю педагагічную адукацыю і сем гадоў сумяшчаў журналісцкую практыку з настаўніцкай, таму добра ведаю, што такое педагагічная нагрузка. У ДШМ няма гурткоў, але ёсць творчыя калектывы. У адной толькі дзіцячай школе мастацтваў № 2 Крычава маюцца народны і ўзорны ансамблі, харэаграфічны ды вакальны гурты. Кіраўнікамі іх з’яўляюцца і прадстаўнікі адміністрацыі. І такое кіраўніцтва — аплачваецца. Дакладна ведаю, што той-сёй з сённяшняй адміністрацыі крычаўскіх школ мастацтваў гатовы працаваць у роднай школе і шараговым настаўнікам. Так што дзяліць і множыць сэканомленыя пры скарачэнні адзінак грошы доўга не давядзецца. Інакш кажучы, эканамічны эфект ад крычаўскай аптымізацыі ў дадзеным выпадку, як падаецца, — не надта істотны. Калі не так, патлумачце мне на пальцах адваротнае.